Ferdinand Stuflesser

Ferdinand Stuflesser (*1855 ; † 1926) ie stat n frabicadëur de auteresc y ferlëigher a Urtijëi. 

Si pere Johann Evangelist Stuflesser fova bel n marcadënt che viagiova tres l'Europa y che ie mort a Marseille. Si loma fova Madalena Kostner da Bula.

Ferdinand Stuflesser ie stat danter i majeri ferlëigheri de Urtijëi coche, Sepl Rifesser da Stufan, Sepl Runggaldier da Passua, Janmëine Demetz da Furdenan, Zenz Prinoth da Brida, Franzl Martiner da Cuenz, la firma Insam Prinoth y i fredesc Franz Moroder y Alois Moroder (firma Gebrüder Moroder). Chisc ova nce cumprá tl 1904 la gran firma per fé auteresc Simmler a Offenburg te la Germania daujin a Strassburg. 
Do che Johann Baptist Purger ova fabricà a si spëises l stradon nchin a Pruca y che Ferdinand Demetz ova dat n gran svilup al enseniamënt dl ert tla scola, se ova do i ani 1880 dassën svilupà l'ndustria de aredamënt dla dliejes dantaldut cun i auteresc y i sanc. 
Te chëi ani univel nce fat tla firma Stuflesser te un n an 70 auteresc.
miniatura|left|Ferdinand Stuflesser cun si loma Magdalena Kostner y l prelat  Seniëur Antone Perathoner a Roma.
miniatura|Ferdinand Stuflesser y Alois Kostner fej na viva sula cales a Pruca te na foto de Franz Dantone Pascalin de Gries, Fascia.
L cunià de Ferdinand Stuflesser, che ova maridà la sor Johanna, fova Alois Kostner, n moler che ova n gran lëuratuere cun fina 24 lauranc per depënjer auteresc daujin al puent dl Ruf de Sant'Ana tla cëses Pana a UrtijëiAlois Kostner, Maler de auteresc a Urtijëi..
miniatura|La fòssa dla familia Stuflesser Petlin tla curtina de Urtijëi.
Ferdinand fova gën de viac y l fova ruvà nce nchin a Moscau. Nscila ovl scumenciá a vënder i auteresc ora per l mond.

Dal 1890 al 1893 iel stat sëurastant dl chemun d’UrtijëiAmbolc y sëurastanc de Urtijëi dal 1812.

Ferdinand à lascià fé dl 1906 l gran autere tla capela nueva dl Cuer de Gejù tla dlieja de Urtijëi.

 Notes 

 Cëla ence 
 L ert de ziplè te Gherdëina

 Bibliografia 
L.D.: Bera Ferdinand Stuflesser de Petlin. Calënder de Gherdëina 1972, pl. 16.

 Cunliamënc 
Ferdinand Stuflesser sun Commons

Categoria:Uem
Categoria:Persones de Gherdëina
Categoria:Persona de Urtijëi